El nou servei de Metrobús millora la connexió entre València i Burjassot
2025-07-24

Des de divendres passat 9 de maig, està en marxa el nou servei de Metrobús CV103, que millora la connexió actual de València amb els municipis del corredor nord-oest entre els quals es troba Burjassot. La Conselleria de Medi Ambient, Infraestructures i Territori, a través de l’Autoritat de Transport Metropolità de València (ATMV), ha actualitzat els serveis metropolitans d’autobús, ampliant les freqüències i connexions actuals entre la capital i els municipis metropolitans, amb un total de 25 línies diürnes i quatre nocturnes per al corredor nord-oest.

Les línies que afecten a Burjassot són: línia 130 A, Estació Empalme (FGV) – Facultats – Parc Tecnològic; línia 130 B Estació Empalme (FGV) – Burjassot – Parc Tecnològic i línia 140 N Nocturn València – Burjassot – La Canyada; línia 142B Paterna – Centre Especialitats Burjassot i línia 165 Quart de Poblet-Burjassot.

La informació sobre totes les línies, horaris i parades del corredor nord-oest està disponible en la pàgina web de Metrobús.